**LIKOVNI KROŽEK od 5.r. – 9.r,**

Pošiljam navodila za **ta in naslednji teden** (16.3.2020 do 29.3.2020), saj imate za to vajo na voljo 4 šolske ure (2 šolski uri v tem tednu in 2 v naslednjem tednu).

Glede na to, da imate doma na voljo različne materiale (barvice, svinčnike, tempera barve, akrile itd.) in različne formate listov (A4, A3 ali kak drug format) si likovno tehniko in format **IZBERITE SAMI**.

Zelo dobra vaja za urjenje risarskih spretnosti je risanje/slikanje po opazovanju. Motiv, ki ga skušajte narisati v tem in naslednjem tednu je **POGLED SKOZI OKNO**.

Sprehodi se po stanovanju/hiši in opazuj kaj vidiš skozi katero okno. Pogled, ki te najbolj pritegne, nariši/naslikaj na izbrani format.

DODATNI NAPOTKI:

- Pazi na lego formata (navpično, vodoravno). Ta je odvisna od motiva. Če je npr. okenski okvir širši, obrni list vodoravno.

- Po želji lahko narišeš tudi del notranjosti (sobe, prostora), a ni nujno.

- Pri določenih delih risbe si lahko pomagaš z ravnilom. Črte z ravnilom nariši narahlo in jih prevleci s prosto roko.

- V tem tednu zriši pogled (2 šolski uri) in začni z detajli. V naslednjem tednu (2 šolski uri) se posveti detajlom do konca, pa tudi barvanju oz. svetlenju in senčenju (po opazovanju), da bo format v celoti zapolnjen.

Za kakršno koli vprašanje se lahko obrnete name na moj e-naslov:

Izdelek podpišeš: ime, priimek, DATUM ter ga fotografiraš in mi ga pošlješ po mailu (alesa.susnik.skedelj@ostpavcka.si), ko ga končaš.

Vse dobro in ostanite zdravi

Aleša Sušnik Škedelj